GUNKUL เริ่มจ่ายไฟรฟฟ.”เซนได โอคุระ” วันแรก หนุนกำลังผลิตทั้งปี 350MW
GUNKUL เริ่มจ่ายไฟรฟฟ."เซนได โอคุระ" 31.75MW ญี่ปุ่นวันแรก หนุนกำลังผลิตทั้งปี 350MW
1 พ.ย. 2561

บริษัท กันกุลเอ็นจิเนียริ่ง จำกัด (มหาชน) หรือ GUNKUL ระบุว่า ตามที่บริษัทได้เข้าไปลงทุนใน บริษัท เซนได โอคุระ จีดี ไดอิจิ โกโด ไคฉะ (GK Sendai) ซึ่งเป็นบริษัทที่ประกอบธุรกิจโรงไฟฟ้าพลังงานแสงอาทิตย์แบบติดตั้งบนพื้นดิน ขนาดกำลังการผลิต 40 เมกะวัตต์ (MW) ล่าสุด GK Sendai ได้ดำเนินการจำหน่ายไฟฟ้าเชิงพาณิชย์ (COD) ของโครงการโรงไฟฟ้าพลังงานแสงอาทิตย์ เซนได โอคุระ จำนวน 31.75 เมกะวัตต์ (MW) เมื่อวันที่ 1 พฤศจิกายน 2561 เป็นที่เรียบร้อยแล้ว
โดยโครงการโรงไฟฟ้าพลังงานแสงอาทิตย์ เซนได โอคุระ ตั้งอยู่ที่เมืองเซนได มิยางิ ประเทศญี่ปุ่น มีขนาดกำลังการผลิตรวม 31.75 เมกะวัตต์ (38.10 เมกะวัตต์ติดตั้ง) และเป็นโครงการที่ผลิตและจำหน่ายไฟฟ้าจากพลังงานแสงอาทิตย์ให้กับ Tohoku Electric Power Co., Inc. (Tohoku Electric) เป็นระยะเวลา 20 ปี ในอัตรารับซื้อไฟฟ้าแบบ Feed-in-Tariff (FiT) หน่วยละ 36 เยน นับจากวันที่เริ่มดำเนินการจำหน่ายไฟฟ้าเชิงพาณิชย์
อนึ่งการจ่ายไฟฟ้าในครั้งนี้ ส่งผลให้ภายในปี 2561 บริษัทจะมีขนาดกำลังการผลิตไฟฟ้ารวมทั้งสิ้น 350MW ด้านโครงการพลังงานแสงอาทิตย์ ขนาดกำลังผลิต 40 MW ที่เมืองอิวาคุนิ ประเทศญี่ปุ่น มีกำหนดจ่ายไฟฟ้าเข้าระบบในเดือนมกราคม 2562